open-index/open-wikipedia-markdown huggingface dataset:
Texasinkirjoahven

**Texasinkirjoahven** (*Herichthys cyanoguttatus*) tai **teksasinkirjoahven** on kirjoahveniin kuuluva kala, joka on suosittu akvaariokalana.

## Koko ja ulkonäkö
Texasinkirjoahven kasvaa noin 30&nbsp;cm pitkäksi. Se on pohjaväriltään vaalean siniharmaa, vaaleampien pisteiden kuvioima, ja kyljessä on kolme mustaa täplää. Aikuisen uroksen otsaan kasvaa kyhmy. Texasinkirjoahven saatetaan sekoittaa joskus meksikonkirjoahveneen (*Herichthys carpinte*), mutta sillä on meksikonkirjoahventa värikkäänsinisemmät evät.

## Alkuperä
Texasinkirjoahven on kotoisin Rio Granden vesistöstä Teksasista ja Meksikon pohjoisosasta. Se on Yhdysvaltojen ainoa luonnonvarainen kirjoahvenlaji.

## Käyttäytyminen ja lisääntyminen
Texasinkirjoahven kaivelee pohjaa, joka kiskoo kaikki akvaarion kasvit juuriltaan. Sitä voi pitää seura-akvaariossa sopivassa seurassa varsinkin nuorena. Kutuikään tultuaan texasinkirjoahvenpari alkaa kuitenkin puolustaa reviiriään voimakkaasti.

## Vesiolot
Sopiva lämpötila on 22–33&nbsp;°C, pH noin 7 ja kovuus 5–12 GH.

## Lähteet
Leonidas Polk

**Leonidas Polk** (10. huhtikuuta 1806 – 14. heinäkuuta 1864) oli Etelävaltioiden kenraali Yhdysvaltain sisällissodassa. Hän oli siviiliammatiltaan maanviljelijä Mauryn piirikunnasta Tennesseestä, ja presidentti James K. Polkin kolmas serkku. Hän työskenteli myös piispana episkopaalikirkossa Louisianassa, ja siitä syystä hänet tunnetaan taistelevana piispana.

Polk syntyi Raleighissa Pohjois-Carolinassa ja kävi Pohjois-Carolinan yliopistoa Chapel Hillissä ennen kuin meni West Pointin sotilasakatemiaan. Viimeisenä opiskeluvuonnaan hän liittyi episkopaalikirkkoon. Valmistumisensa jälkeen 1827 hän luopui sotilasurasta. Hänestä tuli diakoni 1830. Sinä vuonna hän nai Frances Ann Deverauxin ja tuli piispa Richard Channing Mooren avustajaksi Richmondiin.

1832 Polk muutti Maury Countyyn perheineen ja rakennutti perhekappelin, St. John'sin kirkon, Ashwoodiin. Hän oli piispana Pyhän Pietarin kirkossa Columbiassa, Tennesseessä. Hänet nimitettiin lounaisosavaltioiden lähetyspiispaksi 1838 ja Louisianan piispaksi 1841. Piispa Polk oli Etelä-Sewaneen yliopiston johtavia perustajia Tennesseessä. Hänen visionsa mukaan yliopistosta olisi tullut Etelävaltioiden johtava yliopisto, Yhdysvaltain vastine Oxfordin ja Cambridgen yliopistoille. 

Sisällissodan syttyessä Polk veti Louisianan episkopaalisen konvention pois Yhdysvaltain episkopaalikirkosta. Hänen ystävänsä ja huonetoverinsa West Pointissa, Jefferson Davis, suostutteli Polkin hyväksymään nimityksen Etelävaltioiden armeijaan. Polk nimitettiin kenraalimajuriksi komentamaan hallintoalue kahta (aluetta Mississippi- ja Tennesseejokien välillä) 1861. Hän syyllistyi yhteen sisällissodan suurimmista möhläyksistä lähettämällä joukkojaan valtaamaan kentuckylaista Columbuksen kaupunkia syyskuussa 1861. Kentyckyn hallinto oli julistautunut puolueettomaksi, mutta Polkin joukkojen suorittama hyökkäys sai sen siirtymään nopeasti unionin leiriin.

Polk organisoi Mississippin armeijan ja osia Tennesseen armeijasta, missä hän myöhemmin palveli kenraaliluutnanttina. Polk suunnitteli joukoilleen oman erikoisen taistelulippunsa, sinisellä pohjalla olevan Pyhän Yrjön ristin koristettuna 11 tähdellä, jotka kuvasivat jokaista etelävaltioita. Shilohin taistelussa Polk komensi armeijakuntaa.
Seuranneista erimielisyyksistä kenraali Braxton Braggin kanssa, Polk siirrettiin Mississippiin, ja otti myöhemmin komentoonsa Alabaman, Mississippin ja Itä-Louisianan. Braggin seuraaja Joseph E. Johnston käski Polkin joukkoineen liittyä Tennesseen armeijaan Atlantan kampanjaa varten.

Polk oli tiedustelemassa vihollisen asemia esikuntansa kanssa 14. kesäkuuta 1864, kun hän sai surmansa Pohjoisvaltioiden ampumasta Hotchkiss-tykinkuulasta Pine Mountainissa, Mariettassa, Georgiassa. Huolimatta huonoista kenttäsuorituksistaan Polk oli joukkojensa keskuudessa suosittu ja hänen kuolemaansa surtiin laajalti Tennesseen armeijassa. Polk haudattiin Augustaan Georgiaan, mutta vuonna 1945 hänen ja hänen vaimonsa jäänteet siirrettiin Kristuksen katedraaliin New Orleansiin.
Minutemen (vuoden 2008 elokuva)

**Minutemen** on Disney Channelin vuonna 2008 julkaistu nuorten tieteiselokuva, jonka on ohjannut Lev L. Spiro.

## Juoni
Virgil Fox ja Charlie Tuttle ovat kuuluneet high schoolinsa epäsuosittuihin oppilaisiin ensimmäisestä koulupäivästä lähtien. Kolmannen kouluvuoden alulla Charlie kertoo ystävälleen keksineensä, kuinka voisi rakentaa aikakoneen. Avukseen he värväävät Zeke Thompsonin, joka hänkin kuuluu epäsuosittuihin. Aikakoneen valmistuttua Virgil keksii, että he käyttäisivät sitä auttaakseen koulun muita kiusaamista tai muita vääryyksiä kohdanneita oppilaita.

Kolmikko kutsuu itseään ”minuuttimiehiksi”, vaikka muiden oppilaiden keskuudessa anonyymit sankarit tunnetaankin lumipuvuistaan, joita he käyttävät suojautuakseen aikapyörteen kylmyydeltä. Pian Charlie kuitenkin huomaa, että heidän aikahyppynsä ovat sivuvaikutuksenaan tehneet reiän aika-avaruusjatkumoon. Minuuttimiehet joutuvat pelastamaan koko maailman suurelta tuholta.

## Rooleissa

## Aiheesta muualla
*
Jaana Ronkainen

**Jaana Ronkainen** (s. 22. marraskuuta 1965 Oulu) on suomalainen kilpauransa lopettanut judoka ja valmentaja.

## Ura

Hänen parhaat saavutuksensa ovat judon Euroopan-mestaruuskilpailuissa hopea (1988), kulta (1989) ja seitsemäs (1990) 52&nbsp;kilogramman sarjassa sekä pronssi 48&nbsp;kilogramman sarjassa (1982).

Ronkainen edusti seuratasolla Oulun Judokerhoa ja Tampereen Fusegia. Hän voitti Suomen mestaruuden 48&nbsp;kilogramman sarjassa 1981–1983, 52&nbsp;kilogramman 1985–1989 ja 56 kilogramman sarjassa 1991–1992. Hän sai oli toinen Suomen-mestaruuskilpailuissa 48&nbsp;kilogramman sarjassa 1984. Hän sai mitaleja myös Pohjoismaiden mestaruuskilpailuissa, Britannian ja Saksan avoimissa, Fukuokan turnauksessa sekä opiskelijoiden maailmanmestaruuskilpailuissa. Ronkainen päätti kilpauransa vuoden 1992 Euroopan-mestaruuskilpailujen jälkeen. Hän valmentaa Oulun Judokerhossa kuntojudoryhmässä.

## Yksityiselämä

Ronkainen on avioliitossa, ja hänellä on kolme lasta. Koulutukseltaan hän on lääketieteen tohtori.

## Lähteet

### Viitteet

## Aiheesta muualla

* Judo – Jaana Ronkainen (Finland) The Sports.
Bokserit

**Bokserit** ovat miesten suosittu lyhytlahkeinen alusvaatemalli, jotka ovat joko väljät (varsinaiset bokserit, *boxers*) tai ihon myötäiset (*boxer briefs* tai *trunks*). Suomessa molempia tyyppejä nimitetään yksinkertaisesti boksereiksi. 

Termiä on käytetty Yhdysvalloissa vuodesta 1944 asti kuvaamaan elastisella vyötäröllä varustettuja lyhyitä shortseja, joita nyrkkeilijät (eng. *boxer*) alkoivat tuolloin käyttämään nahkavyötettyjen shortsien sijaan.

Bokserit valmistetaan tyypillisesti puuvillakankaasta.

## Lähteet

## Aiheesta muualla

*In Praise of Boxer Briefs, an Underpants Manifesto
Latrell Sprewell

**Latrell Fontaine Sprewell** (s. 8. syyskuuta 1970) on yhdysvaltalainen entinen koripalloilija, joka pelasi viimeksi NBA:ssa Minnesota Timberwolvesin riveissä kaudella 2004–2005. Sprewell on 196 senttiä pitkä ja oli pelipaikaltaan pieni laitahyökkääjä/heittävä takamies.

Sprewell valittiin NBA:n toiseen tulokasviisikkoon kaudella 1992–1993 sekä NBA:n ensimmäiseen tähdistöviisikkoon kaudella 1993–1994. Hän edusti NBA:ssa Golden State Warriorsia vuosina 1992–1998, New York Knicksiä vuosina 1998–2003 sekä Minnesota Timberwolvesia vuosina 2003–2005.

1. joulukuuta 1997 Latrell Sprewell kuristi Warriorsin harjoituksissa valmentaja P. J. Carlesimoa 10–15 sekunnin ajan ennen kuin muut pelaajat tulivat väliin. Noin 20 minuuttia myöhemmin hän vielä palasi harjoituksiin ja löi Carlesimoa. Sprewell sai aluksi 82 ottelun pelikiellon, joka lyhennettiin myöhemmin 68 otteluun. Pelikielto on NBA-historian pisimpiä. Sprewell ei enää jatkanut Warriorsissa, vaan siirtyi tammikuussa 1999, , päätyttyä, New York Knicksiin, joka antoi Warriorsille vaihdossa kolme pelaajaa.  
 
## Lähteet
Markku Pesonen

**Markku Pesonen** (s. 1954) on oululainen voimanostaja. Hänen parhaat saavutuksensa ovat Euroopan mestaruus ja MM-hopea vuodelta 1983. Hän edusti urheiluseura Oulun Tarmoa.

## Lähteet
*Urheilu 
### Viitteet

## Aiheesta muualla
*Markku Pesonen Open Powerlifting -sivustolla
Juha Hänninen

**Juha Pekka Hänninen** (s. 11. syyskuuta 1959 Oulu) on suomalainen kokoomuslainen poliitikko, kansanedustaja, nyrkkeilijä, teologian maisteri sekä liikunnanohjaaja AMK. Hänninen aloitti Oulun kaupunginvaltuuston puheenjohtajana 15. kesäkuuta 2015 ja luopui tehtävästään 19.6.2023. Hänet valittiin kevään 2023 eduskuntavaaleissa eduskuntaan 5251 äänellä.

Hänninen on toiminut vuodesta 2001 lähtien ensin sitoutumattomana, myöhemmin kokoomuslaisena Oulun kaupunginvaltuutettuna ja toimi Kokoomuksen valtuustoryhmän puheenjohtajana 2011–2015.

Hänninen on Pohjois-Pohjanmaan hyvinvointialueen valtuuston Pohteen 1. varapuheenjohtaja. Hän sai vuoden 2019 eduskuntavaaleissa 3642 ääntä ja oli Pohjois-Pohjanmaan kokoomuksen 1. varakansanedustaja.

Hänninen aloitti urheilu-uransa 1976 Oulun Tarmon nyrkkeilyseurassa. Ensimmäisen kansallisen ottelunsa hän kävi syyskuussa 1976. Suomen mestaruuden alle 81 kilon sarjassa Juha Hänninen voitti neljänä vuonna peräkkäin, 1981–1984. Nyrkkeilyn EM-kilpailuihin hän osallistui vuosina 1981 ja 1983, selviten jälkimmäisenä vuonna toiselle kierrokselle. Los Angelesin olympialaisissa 1984 Juha Hänninen edusti Suomea.

Vuonna 1988 Hänninen aloitti Oulussa yleisölle suunnatun kuntonyrkkeilyharrastuksen. Nykyään Oulun kuntonyrkkeilijät ry järjestää harjoituksia kuutena päivänä viikossa.

Ammatiltaan Hänninen oli opistoupseeri, sotilasarvoltaan majuri. Hän jäi eläkkeelle Pohjois-Suomen huoltorykmentin turvallisuuspäällikön tehtävistä vuonna 2010. 

## Näkemykset
### Arvot
Hänninen sijoittuu vaalikonevastausten perusteella keskusta-oikeistoon. *[[Yle]]n* vaalikoneessa Hänninen sijoittuu arvoasteikolla konservatiiviselle puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Hänninen on kallellaan kansalliskonservatismiin (TAN). HS:n vaalikoneeseen Hännisen antamissa näkemyksissä korostuu voimakkaimmin kansalliskonservatiiviset mielipiteet.

## Lähteet
* 

### Viitteet

## Aiheesta muualla
*
Leena Havunen

**Leena Havunen** (s. 12. toukokuuta 1984) on Seinäjoelta kotoisin oleva suomalainen lentopalloilija. Hän pelasi kaudella 2011–2012 LP Kangasalan joukkueessa naisten lentopallon SM-liigassa. Pelipaikaltaan hän oli libero.

## Ura
Havunen aloitti lentopallouransa Seinäjoen Maila-Jussien riveissä juniorina. Kaudella 2001 hän nousi 17-vuotiaana Seinäjoen Tangon naisten SM-liigajoukkueeseen, josta asti hän on jatkanut pelaamista kotimaisessa liigassa. Havunen lähti pelaamaan Messukylän Toverit kaudeksi 2003, kun Seinäjoen Tangon ajautui talousvaikeuksiin, joka johti lopulta liigapaikan menettämiseen. 

Messukylän Tovereista hän suuntasi Hämeenlinnan Tarmo-Volleyhin (nyk. Vanajan Racing Club). Tarmo Volley oli voittanut peräti neljä suomenmestaruutta peräkkäin 2000 vuodesta lähtien. Vanajan Racing Clubissa Havunen pelasi kausilla 2004–2008. Ensimmäisellä kaudellaan Hämeenlinnassa hän sai hopeaa, jonka jälkeen hän voitti suomenmestaruuden neljä kertaa peräkkäin 2005, 2006, 2007 ja 2008. Kaudella 2006 Havunen valittiin SM-liigan tähtiseitsikkoon. 

Leena Havunen on Vanajan Racing Clubin yksi kokeneimmista pelaajista. Racing Club uusiutui kaudeksi 2008 rajusti, ja Havunen oli ainoa jäljellä oleva pelaaja vuoden 2006 mestarijoukkueesta. Havunen oli kauden 2008 runkosarjassa paras vastaanottoja ja keräsi kehuja puolustuspelistään. Hänet valittiin helmikuun kuukauden pelaajaksi vuonna 2008.

## Maajoukkue
Havunen kuului myös Suomen naisten lentopallomaajoukkueeseen. Hän pelasi ensimmäisen A-maaottelunsa 4. toukokuuta 2003 Viron maajoukkuetta vastaan. Naisten A-maajoukkueessa hän toimi ykkösliberona. Hän pelasi 32 maaottelua vuosina 2003–2008.

## Saavutukset
**Henkilökohtaiset:**
* Naisten A-maajoukkueessa
* SM-liigan tähtiseitsikossa 2006
* Runkosarjan paras vastaanottaja 2008
* Kuukauden pelaaja 2008

**Joukkueessa:**
* 4 Suomenmestaruutta
* 1 SM-hopea

## Joukkueet
*2001–2002: Seinäjoen Tango
*2002–2003: Messukylän Toverit
*2003–2004: Tarmo-Volley
*2004–2008: Vanajan RC
*2011–2012: LP Kangasala

## Lähteet
Miia Melkoniemi

**Miia Melkoniemi** on suomalainen Taekwondoin. Hän kilpaili ITF:n (International Taekwon-Do Federation) kilpailuissa. Hänen parhaat saavutuksensa ovat Euroopan mestaruus (1996) ja EM-hopeat (1992 ja 2004) erikoistekniikkakilpailussa. Koulutukseltaan hän on lääketieteen tohtori.
Norma Jean

**Norma Jean** tarkoittaa seuraavia:

* Norma Jean, yhdysvaltalainen metalcore-yhtye
* Marilyn Monroe, oikealta nimeltään Norma Jeane Mortenson, näyttelijä
*Norma Jean, lempinimeltään Pretty Miss Norma Jean, country-musiikin laulaja
* Norma Jean Wright, esiintymisnimeltään Norma Jean, R&B-laulaja
* *[[Norma Jean (albumi)|Norma Jean]]*, Norma Jean Wrightin sooloalbumi vuodelta 1978
* Norma Jean, Yhdysvalloissa elänyt sirkusnorsu
* "Norma Jean", tanskalaisen metalliyhtye Mevadion kappale.

## Katso myös
* *[[Norma Jean ja Marilyn]]*, yhdysvaltalainen elokuva vuodelta 1996.
Armeijan siviilivalvonta

**Armeijan siviilivalvonta** on eräs sotatieteiden ja politiikan tutkimuksen doktriini, jonka mukaan maan strategisen päätöksenteon perimmäinen vastuu on poliittisen johdon käsissä eikä armeijan upseereiden. Samuel P. Huntingtonin *Soldier and the State* -kirjoitusta mukaillen eräs kirjoittaja on tiivistänyt siviilikomennon ideaalin seuraavasti: ”pätevän ammattilaisarmeijan asianmukainen alistaminen siviiliviranomaisen määrittelemille poliittisille tarkoitusperille”.

## Lähteet

## Aiheesta muualla
* von Clausewitz, Carl. *On War — Volume One*. 
**1832 German language edition available on the internet at the Clausewitz Homepage 
**1874 English language translation by Colonel J.J. Graham downloadable here from Project Gutenberg. 
**1982 Penguin Classics paperback version, . 
* Desch, Michael C. *Civilian Control of the Military : The Changing Security Environment* Johns Hopkins University Press, 2001. 
* Feaver, Peter D. *Armed Servants : Agency, Oversight, and Civil-Military Relations*. Harvard University Press, 2005 
* Finer, Samel E. *The Man on Horseback: The Role of the Military in Politics*. Transaction Publishers, 2002. 
* Huntington, Samuel P. - *Soldier and the State: The Theory and Politics of Civil-Military Relations*. Belknap Press, 1981 edition. 
* Janowitz, Morris - *The Professional Soldier*. Free Press, 1964, .
Doug Liman

**Doug Liman** (s. 24. heinäkuuta 1965 New York, Yhdysvallat) on yhdysvaltalainen elokuvaohjaaja, -tuottaja ja kuvaaja. Hänen töitään ovat muun muassa *[[Swingers]]* (1996), *[[Go (vuoden 1999 elokuva)|Go]]* (1999), *[[Medusan verkko (vuoden 2002 elokuva)|Medusan verkko]]* (2002), *[[Mr. & Mrs. Smith]]* (2005), *[[Jumper]]* (2008), *[[Fair Game]]* (2010) ja *[[Edge of Tomorrow]]* (2014).
Ismo Mäkinen

**Ismo Mäkinen** (s. 16. lokakuuta 1977 Vammala) on suomalainen taekwondoin. Hän on kilpaillut ITF:n (International Taekwon-Do Federation) kilpailuissa. Hän on lajissaan maailman kaikkien aikojen menestyksekkäimpiä urheilijoita. Mäkinen on vyöarvoltaan 5. Dan. Hän toimii Taekwon-Do Akatemian opettajana. 

Mäkisen parhaat saavutukset taekwondossa ovat maailmanmestaruudet vuosilta 2003, 2005, 2007 ja 2009, sekä Euroopan mestaruudet vuosilta 2003, 2004 ja 2006 liikesarjakilpailuissa. Lisäksi hän on saavuttanut kaksi EM-pronssia ottelussa alle 71 kilon sarjassa vuosina 2004 ja 2005.

Koulutukseltaan Mäkinen on kasvatustieteiden maisteri.

## Lähteet
Jay Mohr

**John Ferguson "Jay" Mohr** (s. 23. elokuuta 1970) on yhdysvaltalainen näyttelijä ja koomikko. Hän on naimisissa toisen vaimonsa, näyttelijä Nikki Coxin kanssa. Hänellä on lapsi edellisestä avioliitosta. 

Mohr syntyi Veronassa, New Jerseyssä. Hän tuli tunnetuksi *Saturday Night Liven* esiintyjänä jo 1990-luvun alkupuolella; hän kuvaa tätä aikaa menestyskirjassaan *Gasping for Airtime: Two Years in the Trenches of Saturday Night Live* (2004). 

Mohr on esiintynyt myöhemmin muiden muassa elokuvissa *[[Jerry Maguire – elämä on peliä]]* (1996), *Suicide Kings – epätoivoinen salaliitto* (1997), Täydellinen Sulhanen (1997). *[[Paulie]]* (1998), *[[Go (vuoden 1999 elokuva)|Go]]* (1999), *[[Anna hyvän kiertää]]* (2000) ja *[[Pluto Nash]]* (2002). Jay on myös esiintynyt sarjassa *[[Aavekuiskaaja]]* (kaudet 2. ja 3.) ja ollut pääroolissa sarjassa *[[Sinkkuisä Gary]]*. 

## Aiheesta muualla
*
Alchemy (Yngwie Malmsteenin albumi)

**Alchemy** on Yngwie Malmsteenin vuonna 1999 Dream Catcherin kautta julkaisema albumi. Malmsteen on myös tuottanut kyseisen albumin ja säveltänyt, sanoittanut ja sovittanut kaikki levyn kappaleet.

## Kappaleet
#
#
#
#
#
#
#
#
#
#
#
##
##
##

**Japanin bonuskappale**
#

## Kokoonpano
* Yngwie J. Malmsteen – soolo- ja taustakitarat sekä akustiset kitarat, kitarasyntetisaattorit, bassokitara (kappaleissa Legion of the Damned ja Deamon Dance (7,405,926)), Moog Taurus -pedaalit ja taustalaulu
* Mark Boals – laulu
* Barry Dunaway – bassokitara
* John Macaluso – rummut
* Mats Olausson – kosketinsoittimet ja taustalaulu

## Arvostelut
* AllMusic: 
* Soundi: 

## Lähteet

## Aiheesta muualla
* Alchemy discogs.com -sivustolla
*
Nikki Cox

**Nicole Avery "Nikki" Cox** (s. 2. kesäkuuta 1978) on yhdysvaltalainen näyttelijä. Hänet tunnetaan muiden muassa televisiosarjoista *[[Rakkaat viholliset]]* ja *[[Las Vegas (televisiosarja)|Las Vegas]]*. Hän esitti myös Nikki Whitea kaksi kautta kestäneessä sarjassa *[[Nikki (televisiosarja)|Nikki]]*.

Los Angelesissa, Kaliforniassa syntynyt Cox teki ammattilaisdebyyttinsä vuonna 1988. Hän meni 29. joulukuuta 2006 naimisiin näyttelijä Jay Mohrin kanssa.

Vieraileva esiintyminen *[[Baywatch]]issa* toi Coxille vuonna 1993 Young Artist -ehdokkuuden.

## Lähteet

## Aiheesta muualla

*
Nina Siemaszko

**Antonina Jadwiga "Nina" Siemaszko** (s. 14. heinäkuuta 1970) on yhdysvaltalainen näyttelijä. Hän syntyi Chicagossa, Illinoisissa, näyttelijä Casey Siemaszkon siskona.

Siemaszko on esiintynyt aktiivisesti sekä televisiossa että elokuvissa. 

## Aiheesta muualla
*
Desmond Askew

**Desmond Askew** (s. 17. joulukuuta 1972) on brittiläinen näyttelijä. Hänet muistetaan kansainvälisesti varsinkin Simon Bainesin roolista Doug Limanin elokuvassa *[[Go (vuoden 1999 elokuva)|Go]]* (1999).

Lontoossa syntynyt Askew opiskeli Sylvia Young Theatre Schoolissa. Hän on elokuviensa ohella esiintynyt televisiosarjoissa. 

## Aiheesta muualla
*
Camilla Munsterhjelm

**Camilla Munsterhjelm** (s. 1975) on suomalainen nyrkkeilijä. Hänen paras saavutuksensa on EM-pronssi vuonna 2001 sarjassa alle 54 kg. Hän on myös saanut hopeaa PM-kisoissa vuonna 2003. Lisäksi hänellä on useita SM-mitaleja lajissaan. Seuratasolla hän edustaa Oulun Kehäkerhoa, valmentajanaan Taisto Alatalo. Koulutukseltaan hän on eläinlääkäri.

## Lähteet
Zao

**Zao** voi tarkoittaa: 

*ZAO, Venäjän siviilikoodeksin mukainen osakeyhtiömuoto
*Zao, hahmo James Bond -elokuvassa *[[Kuolema saa odottaa]]*.
*Zao (yhtye), yhdysvaltalainen metalcore-yhtye.
*Zǎo, kiinalainen nimi jujubelle.
*Zao Jun (灶君), kiinalainen keittiöjumala
*Mount Zaō, vuori pohjoisessa Japanissa.
*Zaō (Miyagi), kaupunki Japanissa
Bleach: Heat the Soul

**Bleach: Heat the Soul** on vain Japanissa ilmestynyt, menestyneeseen anime- ja mangasarjaan perustuva 3d-tappelupelisarja joka on ilmestynyt vain PsP:lle.

## Pelisarjan pelejä
* 
* Bleach: Heat the soul 2
* Bleach: Heat the soul 3
* Bleach: Heat the soul 4
* Bleach: Heat the soul 5
* Bleach: heat the Soul 6
*
Tulievä

**Tulievä** (*Epalzeorhynchos frenatum*) on särkikalalaji, joka on suosittu akvaariokala.

## Koko ja ulkonäkö
Tulievän vartalo on vihertävänmusta, pyrstö ja evät punaiset. Se kasvaa 15&nbsp;cm pitkäksi.

## Alkuperä
Tulievä on kotoisin Thaimaasta, jossa sitä tavataan esimerkiksi Mekong- ja Chao Phraya -jokien vesistöissä.

## Käyttäytyminen ja lisääntyminen
Tulievä on melko reviiritietoinen kala, jota ei suositella lajitoverien joukkoon. Myös saman näköiset kalat ärsyttävät sitä varsinkin pienessä akvaariossa.

## Vesiolot ja ravinto
Tulievä syö kasvispitoista sekaruokaa: hiutaleita ja pakasteruokaa. Akvaarion minimikoko 250 litraa, pH 6,5–8,0, lämpötila 23–27&nbsp;°C, kovuus mieluiten pehmeä tai keskikova.

## Lähteet

## Aiheesta muualla
*Ansun akvaariot (harrastajan sivu)
Pamela Hayden

**Pamela Hayden** (s. 28. marraskuuta 1953) on yhdysvaltalainen ääninäyttelijä ja stand up -koomikko.

## Ura
Hayden tunnetaan useista äänirooleistaan animaatiosarjassa *[[Simpsonit]]*, jossa hän esittää pääasiassa lapsihahmoja. Tärkein hänen rooleistaan sarjassa on Bart Simpsonin luokkatoveri ja ystävä Milhouse Van Houten, muita rooleja ovat Jimbo Jones, Rod Flanders, Sarah Wiggum, Miss Springfield ja Janey. Uransa alkuvaiheessa hän esiintyi televisiosarjoissa, kuten *[[Hill Street Blues]]* ja *[[Designing Women]]*. Ensimmäisiä äänirooleja Hayden teki vuonna 1984.

*Simpsonien* ohella Hayden tunnetaan muun muassa sarjasta *[[Olli avaruudessa]]*. Hän on antanut äänensä myös videopeleihin, kuten ''The Simpsons Road Rage'',  ja ''The Simpsons Game''.

## Aiheesta muualla
* Voice Chasers
Ihode

**Ihode** on kylä ja taajama Pyhärannassa Varsinais-Suomessa. Taajamassa oli vuoden 2019 lopussa 602 asukasta, joista 591 asui Pyhärannassa ja 11 Laitilan puolella.

Ihode sijaitsee Turusta Raumalle johtavan valtatien 8 varressa. Sen naapurikyliä Pyhärannassa ovat Polttila ja Varhokylä Ihodesta hiukan Laitilaan päin valtatien 8 varrella. Ihodessa toimii peruskoulun luokille 1–6 opetusta antava ja myös esiopetusta tarjoava viisiopettajainen Ihoden koulu. Tunnettuihin ihodelaisiin kuuluu suomalainen poplaulaja ja elokuvataiteilija Anna Eriksson.

Kylän halki virtaa Ihodenjoki, joka laskee Kaukanlahteen Mannerveden perukassa Pyhärannan Kaukassa. Joki saa alkunsa Pyhärannan, Laitilan ja Rauman, aiemmin Kodisjoen rajalla sijaitsevasta Otajärvestä, joka on arvokas lintujärvi. Otajärvellä on retkeilyä varten muun muassa lintutorneja ja opastuspaikkana toimiva Otajärven luontotupa.

## Lähteet

## Kirjallisuutta
*Petrell, Pasi: *Ihode : koulun ja kylän historiaa.* Ihoden koulun 100-vuotisjuhlatoimikunta, 2002. .

## Aiheesta muualla
* Ihode - Vireä maalaiskylä
Hiiraan

**Hiiraan** on  Somalian alue eli *gobol*, jonka pääkaupunki on Beledweyne. Hiiraanissa suurin klaani on hawiye, mutta asukkaita kuuluu myös Rahanweyniin ja Darodiin. Alueen pinta-ala on 31&nbsp;510 neliökilometriä. Vuonna 2008 asukkaita arvioitiin olevan vähän yli 517&nbsp;000.

Somalian ensimmäinen presidentti Aden Abdullah Osman Daar syntyi Hiiraanissa.
## Lähteet
Annie-gaala 1973

**Annie-gaala 1973** oli toista kertaa järjestetty palkintogaala, jossa jaettiin vuotuiset Annie-palkinnot vuoden 1973 parhaille animaatioiden tekijöille, joita oli vain yksi animaattori, ohjaaja ja tuottaja Walter Lantz, joka tunnetaan muun muassa Nakke Nakuttajan luojana.

## Voittajat
Voittajat lihavoituna:

### Winsor McCay -palkinto
***[[Walter Lantz]]**
John Giorno

**John Giorno** (4. joulukuuta 1936 New York City – 11. lokakuuta 2019) oli yhdysvaltalainen runoilija ja performanssitaiteilija. 

John Giorno valmistui Columbian yliopistosta vuonna 1958. 1962 hän tutustui taiteilija Andy Warholiin työskennellessään pörssimeklarina New Yorkissa. Warholin vaikutus Giornon kehitykseen runoilijana oli erittäin suuri. He olivat hyvin läheisiä vuoteen 1964 saakka, jonka jälkeen he tapasivat vain harvoin. Heidän välinsä lämpenivät uudelleen vähän ennen Warholin kuolemaa vuonna 1987. Rock-klubeissa esiintynyttä Giornoa pidetään myös yhtenä Poetry Slam-liikkeen syntyyn vaikuttaneista hahmoista.

John Giorno nousi julkisuuteen esiinnyttyään Warholin elokuvassa *Sleep* (1963), jossa paikallaan olevalla kameralla kuvattiin Giornoa nukkumassa viiden tunnin ajan. Giorno perusti vuonna 1965 voittoa tavoittelemattoman tuotantoyhtiön nimeltä *Giorno Poetry Systems*. Tuotantoyhtiön tarkoituksena oli tuoda runoutta uuden yleisön saataville käyttäen innovatiivisia teknologisia ratkaisuja. Giorno Poetry Systems julkaisi mm. äänilevyjä, cd-levyjä, kasetteja, videoita, DVD-levyjä, filmejä ja silkkipanotekniikalla painettuja runotauluja.

*Giorno Poetry Systemsin* taiteilijoita olivat mm. William S. Burroughs, Laurie Anderson, Patti Smith, Allen Ginsberg ja Philip Glass. Tuotantoyhtiönsä kautta Giorno toteutti vuosina 1969-1971 toimineen Dial-A-Poem runopuhelinpalvelun. Puhelimeen soitettiin sen toiminta-aikana miljoonia puheluita. Puhelinpalvelussa lukivat runojaan mm. Allen Ginsberg, Joe Brainard, Anne Waldman ja John Cage.

John Giorno on myös näkyvä AIDS-aktivisti, jonka vuonna 1984 perustama *AIDS Treatment Project* toimii edelleenkin.

Vuodesta 1964 samassa osoitteessa New Yorkin Boveryssa asunut ja tiibetinbuddhaisuutta harjoittava Giorno kirjoittaa ja esiintyy edelleen aktiivisesti. Viime vuosina hän on keskittynyt esiintymistensä ohella myös runovideoiden tekemiseen. Hänen videonsa *Just Say No To Family Values* voitti Zebra-runofilmikilpailun vuonna 2006.

John Giornon muistelmateos *You Got to Burn to Shine* () ilmestyi vuonna 1993. Hänen valitut runonsa vuosilta 1962-2007 *Subduing Demons in America* () ilmestyi vuonna 2008.

Suomessa Giorno on vieraillut yhteiskiertueella William S. Burroughsin kanssa vuonna 1984. Kesäkuussa 2010 John Giorno vieraili Suomessa tamperelaisen Annikin runofestivaalin kutsumana, missä hän oli pääesiintyjänä.

## Lähteet
Zao (yhtye)

**Zao** (IPA: ˈzeɪoʊ, ) on yhdysvaltalainen yhtye kotoisin Greensburgista, Pennsylvaniasta ja yksi metalcore-suuntauksen aloittajayhtyeistä. Vuonna 1993 Parkersburgissa, West Virginiassa perustetussa Zaossa on soittanut useita muusikoita, ja yksikään alkuperäisjäsen ei enää soita yhtyeessä.

Yhtye on levyttänyt yhtiöille Solid State Records, Ferret Records ja Tooth & Nail Records.  Zao on uransa aikana julkaissut 9 täyspitkää studioalbumia, 3 ep:tä, kahden levyn DVD-dokumenttivideon ja tehnyt useita konserttikiertueita. Yhtye on saavuttanut rajallisen mutta maailmanlaajuisen ihailijajoukon ja on samalla asettanut normit metalcore-suuntaukselle. Yhtye sai valtavirran huomiota vuoden 2004 albumillaan *The Funeral of God*.

Kristinusko on vaikuttanut suuresti Zaon tuotantoon: koska perustajajäsenet väittivät harjoittavansa vahvaa suhdetta Jumalaan, Zaota pidettiin vakaumuksellisena, kristillisenä yhtyeenä. Tämä muuttui yhtyeen uran aikana: keulahahmo Jesse Smith muutti vähitellen näkemystään yhtyeen päämäärän suhteen ja ei pitänyt Zaoa enää täysin kristillisenä. Uuden laulajan Dan Weyandtin liityttyä Zaoon sanoitukset muuttuivat jyrkästi: Weyandt ei pitänyt kristinuskon eteenpäin viemistä tarkoituksena, vaan viestitti mieluummin, että hän eli Jumalan ansiosta, ja että tämä auttoi häntä henkikohtaisissa ongelmissa. Koska vain puolet yhtyeen jäsenistä sanovat olevansa kristittyjä, Zao ei pidä itseään enää kristillisenä yhtyeenä vaan ryhmänä avoinmielisiä artisteja. Kuitenkin yhtyeen MySpace-sivulla olevassa haastattelussa Zaon manageri sanoo, että kaikki jäsenet ovat kristittyjä. Kitaristi Scott Mellinger kuvasti yhtyeen näkemystä uskontoon sanomalla: "Me emme myy Kristusta. Me vain seuraamme Häntä!" Kirjoitti yhtye jatkossa kristillisistä aiheista sanoituksissaan tai ei, Zao sanoo soittavansa mielellään Cornerstone Festivalissa, joka on täysin kristillinen tapahtuma. 

## Diskografia

* *The Ties That Bind* (split-cd) - 1995
* Split-cd Through And Through:n kanssa - 1995
* *All Else Failed* - 1995
* *The Splinter Shards The Birth Of Separation* - 1997
* *Where Blood And Fire Bring Rest* - 1998
* Split-ep Training for Utopian kanssa - 1998
* *Liberate Te Ex Inferis* - 1999
* *Zoo* - 2001
* *Parade Of Chaos* - 2002
* *All Else Failed 2003* - 2003
* *Legendary* - 2004
* *The Funeral of God* - 2004
* *The Lesser Lights of Heaven* DVD - 2005
* *The Fear Is What Keeps Us Here* - 2006
* *Awake?* - 2009
* *The Well-Intentioned Virus* - 2016
* *The Crimson Corridor* - 2021

## Lähteet

## Aiheesta muualla
* Viralliset kotisivut 
* Zao  Ferret Stylen sivuilla
* Zao  Discogs-sivustolla
*
Jim Duggan

**James Stuart Duggan** (s. 14. tammikuuta 1954) on yhdysvaltalainen showpainija. Hänet tunnetaan parhaiten kehänimellä **"Hacksaw" Jim Duggan** ja ajastaan WWF:ssä. Hän muun muassa voitti World Wrestling Entertainmentin ensimmäisen Royal Rumblen vuonna 1988.

Duggan syntyi Glens Fallsissa, New Yorkin osavaltiossa. Hän sairastui 1990-luvun viimeisinä vuosina munuaissyöpään.

Hacksaw palasi vuoden 2009 Royal Rumbleen 29. paikalta, mutta ei voittanut ottelua. Vuonna 2011 hän pääsi WWE:n Hall of Fameen.

## Lähteet
Levon Ter-Petrosjan

**Levon Hakobi Ter-Petrosjan** (, ), s. 9. tammikuuta 1945) oli itsenäisen Armenian ensimmäinen presidentti 1991–1998.

Ter-Petrosjan syntyi Aleppossa Syyriassa syyrianarmenialaiseen kommunistiperheeseen, joka siirtyi 1946 Neuvosto-Armeniaan. Ter-Petrosjan valmistui 1968 Jerevanin yliopistolta ja täydensi opistojaan Leningradissa idäntutkimuksen instituutissa. Hän sai tohtorinarvon 1987. Hän työskenteli Manouk Abeghianin mukaan nimetyssä kirjallisuusinstituutissa sekä Maštoottien muinaisten käsikirjoitusten instituutissa Matenadaranissa.

Hänen poliittinen uransa alkoi 1960-luvulla ja helmikuussa 1988 hän johti Karabah-komiteaa, jonka tavoitteena oli yhdistää Vuoristo-Karabah Armeniaan. Viranomaiset pidättivät sen johtajat joulukuussa 1988 ja heidät pidettiin vangittuna seuraavan vuoden toukokuun loppuun. Ter-Petrosjan oli tämän jälkeen panarmenialaisen kansallisen liikkeen johtajistossa ja myöhemmin sen puheenjohtajana.

Elokuussa 1989 hänet valittiin tasavallan korkeimpaan neuvostoon. 4. elokuuta 1990 hänestä tuli Armenian SNT:n Korkeimman neuvoston puheenjohtaja, eli valtionpäämies.

Hänet valittiin maan presidentiksi 16. lokakuuta 1991 ja uudelleen 22. syyskuuta 1996. Uudelleenvalinnan yhteydessä oppositio esitti syytöksiä vaalivilpistä, mutta kansainväliset tarkkailijat tukivat maan johtoa. Hänen kannatuksensa laski myöhemmin kun häntä alettiin syyttää Neuvostoliiton jälkeisestä maan talouden romahduksesta. Erityisesti Armenian vallankumouksellinen liitto (Dašnatsutjun) arvosteli häntä, ja puolue kiellettiin ja sen johtajat vangittiin sen perusteella että johtajat olivat ulkomaalaisia maan lakien vastaisesti.

Ter-Petrosjan kannatti eräitä myönnytyksiä Azarbaidžanille Vuoristo-Karabahin kiistassa rauhansopimuksen saavuttamiseksi, mutta hallituksen ministerit, etenkin pääministeri Robert Kotšarjan kieltäytyivät hyväksymästä kansainvälisten välittäjien neuvottelemia myönnytyksiä. Vuonna 1998 Ter-Petrosjan erosi virastaan Vuoristo-Karabahin kiistan takia.

Syyskuussa 2007 Ter-Petrosjan puhui julkisesti ensimmäisen kerran lähes kymmeneen vuoteen ja arvosteli seuraajaansa Kotšarjania korruptiosta ja ilmoitti ehdokkuudestaan vuoden 2008 vaaleissa. Hän sai virallisten tulosten mukaan 21,5 % äänistä ja sijoittui toiseksi hallituksen tukeman presidenttiehdokkaan pääministeri Serž Sargsjanin jälkeen. Ter-Petrosjan kieltäytyi hyväksymästä tulosta ja syytti hallitusta tuloksen väärentämisestä.

## Lähteet
A Sense of Purpose

__NOTOC__
**A Sense of Purpose** on In Flamesin yhdeksäs studioalbumi, joka julkaistiin 1. huhtikuuta 2008. Albumista julkaistiin myös rajallinen 1500:n kappaleen erikoispainos. Albumi on viimeinen, jolla esiintyy yhtyeen perustajajäsen Jesper Strömblad.

Albumi nousi Suomen virallisen listan sijalle 3.

## Kappaleet
#
#
#
#
#
#
#
#
#
#
#
#

;Japanin bonuskappaleet
#
#
#

## Kokoonpano
* Anders Fridén – laulu
* Jesper Strömblad – kitara
* Björn Gelotte – kitara
* Peter Iwers – basso
* Daniel Svensson – rummut

## Arvostelut
* About.com: 
* Allmusic: 
* Imperiumi.net: 
* Pitchfork: 7.0/10
* Soundi: 

## Lähteet

## Aiheesta muualla
* 
*
Sven-Olof Westerlund

**Sven-Olof Westerlund** (s. 29. heinäkuuta 1935, Helsinki) on suomalainen taidegraafikko, kuvittaja ja taidemaalari. Hänet tunnetaan monenlaisista töitä: toisaalta valokuvamaisista lyijykynäpiirroksista ja grafiikan lehdistä, toisaalta abstrakteista töistä joissa on selkeärajaisia värikenttiä ja voimakkaita perusvärejä. Hän on myös kuvittanut ja taittanut kirjoja ja lehtiä, sekä suunnitellut levynkansia ja julisteita.

Westerlund opiskeli Vapaassa Taidekoulussa 1954, Taideteollisessa oppilaitoksessa 1957–60 ja Aukusti Tuhkan ateljeessa 1961–63. Hänen töitään oli ensi kertaa esillä Helsingissä 1961.

Westerlund palkittiin Pro Finlandia -mitalilla vuonna 1988. Hän asuu ja työskentelee Mäntsälän Ohkolassa.

## Valokuvia julkisista teoksista

Tiedosto:Onninneito by Sven-Olof Westerlund.JPG|*Onninneito*, 2008, Pukkila
Tiedosto:Elämänkaari by Sven-Olof Westerlund.JPG|*Elämänkaari*, 2008, Pukkila.
Tiedosto:Minne menet by Sven-Olof Westerlund.JPG|*Minne menet*, Pukkila.


## Lähteet

## Aiheesta muualla
*Westerlundin kotisivut
*teoksia valtion taidemuseon kokoelmissa (myös kuvia)
*teos: Kaupunki 1982
Andy Abraham

**Andrew Abraham** (s. 16. heinäkuuta 1964 Lontoo, Iso-Britannia) on brittiläinen laulaja. Aiemmin roskakuskina toiminut Abraham nousi julkisuuteen *[[The X Factor (Iso-Britannia)|The X Factor]]* -kykyjenetsintäohjelman kautta vuonna 2005.

Abraham edusti Britanniaa vuoden 2008 Eurovision laulukilpailussa kappaleella ”Even If” ja sijoittui finaalissa 14 pisteellä 23:lle eli jaetulle viimeiselle sijalle Puolan ja Saksan edustajien kanssa. 

## Diskografia
### Albumit
* *The Impossible Dream* (2006)
* *Soul Man* (2006)
* *Very Best Of* (2008)
* *Even If* (2008)

## Lähteet
Veli Koljonen

**Veli Koljonen** (s. 1951) on muoniolainen taiteilija. Koljonen kuvaa Lapin luontoa, kasveja ja eläimiä. Koljonen hankki nuorena oppia maalaamiseen Saksassa. Hänet tunnetaan värikkäänä taiteilijapersoonana. Maalauksen lisäksi hän ilmaisee itseään musiikin avulla, laulaen ja soittaen uruilla. Koljonen on myös erämies ja hän löytää aiheita eräreissuilta. Hänellä on itse rakentamansa kelolinna yli sadan oman maalauksensa galleriana ja ateljeekotina Muonion Särkijärven kylässä.

Veli Koljosen isä oli tunnettu kirjailija, valokuvaaja ja lauluntekijä Vilho Koljonen.

## Lähteet

## Aiheesta muualla
* Veli Koljonen - Lapin taidetta
*  Veli Koljosen Galleria
Unplugged (Eric Clapton)

**Unplugged** on brittiläisen laulaja-lauluntekijä Eric Claptonin soolouran kuudes livealbumi. Albumi äänitettiin Englannin Windsorissa vuoden 1992 tammikuussa Music Televisionin suosittua *[[MTV Unplugged]]* -ohjelmasarjaa varten ja se julkaistiin saman vuoden elokuussa CD- ja vinyylilevynä ja C-kasettina.

Albumi voitti kuusi Grammy-palkintoa vuonna 1993. Albumi palkittiin vuoden albumina ja Clapton palkittiin albumin johdosta sekä parhaan mieslaulajan popesityksestä että parhaan mieslaulajan rockesityksestä. Albumin kappale ”Tears in Heaven” palkittiin vuoden kappaleena ja vuoden levytyksenä. Lisäksi kappale ”Layla” palkittiin parhaana rock-kappaleena.

## Kappaleet
Kappaleet:

## Tekijät
* Eric Clapton – kitara ja laulu
* Andy Fairweather-Low – kitara
* Ray Cooper – lyömäsoittimet 
* Nathan East – basso, taustalaulu
* Steve Ferrone – rummut 
* Chuck Leavell – keyboard
* Katie Kissoon – taustaulu
* Tessa Niles – taustalaulu
* James Barton – järjestäjä

## Lähteet
Hevinkelium

**Hevinkelium** on turkulainen heavy metal -yhtye, joka tuli tunnetuksi metallimusiikiksi sovittamistaan virsistä. Yhtye on julkaissut yhden albumin ja muutaman singlen.

## Historia
Kotisivujensa mukaan baarikeskustelusta alkunsa saanut yhtye perustettiin vuonna 1997, ja se julkaisi Mefisto Productions -levymerkillä albumin *[[Varrella virren]]*. Julkaistuaan esikoislevynsä Hevinkelium hankki mainetta soittamalla useita konsertteja vuodessa.

Vuonna 2003 laulaja Taage (Tapio Laiho) perusti heavy metal -yhtyeen Kilpi yhdessä kitaristi Petteri Kilven kanssa. Vuonna 2006 Taage osallistui Metallimessuun esilaulajana. Tämä metallimusiikin säestyksellä pidettävä jumalanpalvelus herätti konseptina huomiota lehdistössä, ja jotkut toimittajat olettivat Taagen olevan mukana juuri Hevinkelium-taustansa vuoksi.

Sakkeus/Sacce eli Sakke Koivula tunnetaan myös Peer Günt -yhtyeen rumpalina.

Yhtyeen managerina on toiminut Jukka Miettinen, joka kuului aiemmin kappaleillaan pahennusta herättäneeseen Shitter Limited -yhtyeeseen.

Hevinkelium teki paluun vuonna 2007, vaikka olikin ollut kasassa koko ajan, ja aloitti jälleen vuotuiset konserttiesiintymiset.
Hevinkelium soittaa Turussa joka vuosi joulun tietämillä jouluehtoollis-konsertin (tapahtuma on jo perinne vuodesta 1998).

## Tyyli
Hevinkeliumin musiikki on perinteistä, melodista ja suoraviivaista heavy metalia. Laulu on korkeaa ja mahtipontista. Tempo vaihtelee keskinopeasta laahustavan hitaaseen tyyliin. Uruilla on kuuluva osuus yhtyeen äänimaisemassa, ja niitä soitetaan myös kirkkomusiikin tyylisesti. Yhtye nimittää musiikkiansa  "Beetleheviksi", ja metallisovitukset noudattavat vapaasti mukaillen alkuperäisiä virsisävellyksiä. Varhaisissa mainoskuvissaan yhtye käytti uskonnollisia asuja.

## Vastaanotto
Yhtyeellä on parodinen maine, ja lehdistö ottaa Hevinkeliumin harvoin vakavasti. Vaikka Hevinkeliumia ei välttämättä voi nimittää "kristilliseksi yhtyeeksi", ryhmä mainitaan usein suomalaisissa metallimusiikkia käsittelevissä lehtiartikkeleissa, kun huomioidaan suuntauksen kristillisemmät edustajat tai puhutaan kristillisen metallimusiikin käsitteestä. Hevinkeliumin levyt eivät ole myyneet suuria määriä (joskin 1000 kappaleen ensimmäinen painos myytiin loppuun hetkessä), ja sen saamat arvostelut ovat vaihtelevia. Levystä on otettu ainakin kolme painosta. Hevinkelium on kuitenkin tunnettu Suomen metallipiireissä, ja yhtyeellä on huumorimaineestaan huolimatta kannattajia myös hengellisissä piireissä.

Vuonna 2011 internet-palvelu UGO listasi Hevinkeliumin promootiokuvan maailman 36. huonoimmaksi kautta aikojen. Tämä oli orkesterin jäsen Sakkeuksen mielestä jopa "jonkinasteinen loukkaus", sillä "sijoittuminen listalla vähintään top vitoseen olisi ollut paljon mielekkäämpää ja ansaitumpaa". 

## Kokoonpano
*Taage (Tapio Laiho) – laulu
*Sakkeus – rummut
*Amos – basso
*Ladislao – urut
*Jukka – kitara

## Diskografia
*
Singlet: "Tiellä ken vaeltaa"/ "Herra matkamies maan" (1999), ja "Mä silmät luon ylös taivaaseen" (2006)

## Lähteet

## Aiheesta muualla
* Virallinen sivusto 
*
*
*
Michelle Gayle

**Michelle Patricia Gayle** (s. 2. helmikuuta 1971 Lontoo, Iso-Britannia) on englantilainen näyttelijä ja laulaja. Hänet tunnetaan BBC:n saippuasarjasta *[[EastEnders]]*, jossa hän esiintyi vuosina 1990–1993.

Gayle oli ehdokkaana Ison-Britannian edustajaksi vuoden 2008 euroviisuihin kappaleella "Woo (You Make Me)". Isoa-Britanniaa edustamaan valittiin kuitenkin Andy Abraham.
Don Tapscott

**Don Tapscott** (s. 1947) on kanadalainen konsultti, kirjoittaja ja kansainvälisesti tunnettu puhuja, joka on erikoistunut liiketoimintastrategioihin ja organisaatiomuutokseen. Hän on kirjoittanut alaltaan useita kirjoja ja toimii perustamansa *New Paradigm* -nimisen yrityksen johtajana. Häntä pidetään eräänä merkittävimmistä kanadalaisista liike-elämän media-auktoriteeteista. Tapscott on nimitetty kunniatohtoriksi kahdessa kanadalaisessa yliopistossa.

## Koulutus
* BSc., psykologia ja tilastotiede, University of Alberta, Kanada
* MSc., kasvatustiede, University of Alberta

## Kirjallinen tuotanto
Tapscott on kirjoittanut, toimittanut, sekä ollut kanssakirjoittajana 11 kirjassa, jotka käsittelevät enimmäkseen teknologian merkitystä liiketoiminnassa ja organisaatiomuutoksessa. Hänen vuonna 2006 ilmestynyt kirjansa (yhdessä Anthony Williamsin kanssa) nimeltä *Wikinomics: How Mass Collaboration Changes Everything* pääsi useille bestseller-listoille ja valittiin muun muassa kuuden Financial Timesin ja Goldman Sachsin valitseman *Business book of the year* -ehdokkaan joukkoon vuonna 2007. Myös monet hänen aiemmista kirjoistaan ovat nousseet liike-elämän kirjojen bestseller-listoille.

* Paradigm Shift: The New Promise of Information Technology (Art Castonin kanssa, McGraw-Hill, New York,    1992)  
* The Digital Economy: Promise and Peril in the Age of Networked Intelligence (McGraw-Hill, New York,    1996) 
* Who Knows: Safeguarding Your Privacy in a Networked World (Ann Cavoukianin kanssa, McGraw-Hill,    New York, 1997)
* Blueprint to the Digital Economy: Creating Wealth in the Era of E-Business (toim., McGraw-Hill, New York, 1998)
* Growing up Digital: The Rise of the Net Generation (McGraw-Hill, New York, 1998)  
* Creating Value in the Network Economy (toim., artikkelikokoelma Harvard Business Review -artikkeleja, Harvard Business School Press, 1999) 
* Digital Capital: Harnessing the Power of Business Webs (David Ticollin ja Alex Lowyn kanssa, Nicholas Brealey Publishing, 2000)
* The Privacy Payoff: How Successful Businesses Build Customer Trust (Ann Cavoukianin ja Tyler J. Hamiltonin kanssa, McGraw-Hill, 2002)
* The Naked Corporation: How the Age of Transparency Will Revolutionize Business (David Ticollin kanssa, Free Press, 2003)
* Wikinomics: How Mass Collaboration Changes Everything (Anthony Williamsin kanssa, Portfolio, 2006)
* We Are Smarter Than Me: How to Unleash the Power of Crowds in Your Business (Barry Libertin ja Jon Spectorin kanssa, Wharton School Publishing, 2007)
* Grown Up Digital: How the Net Generation Is Changing the World (McGraw Hill, 2009)

Kirjojensa lisäksi hän on kirjoittanut useita lehtiartikkeleita alaltaan sanomalehtiin ja liike-elämän aikakauslehtiin. Hän on toiminut myös enRoute-lehden kolumnistina.

## Huomionosoitukset
* Doctor of Laws -kunniatohtori, University of Alberta, Kanada, (4. kesäkuuta 2001)
* Doctor of Laws -kunniatohtori, Trent University, Ontario, Kanada 2006

## Lähteet

## Aiheesta muualla
* Tapscott New Paradigm -yrityksensä sivustolla
Pospisil

**Pospisil** on vuonna 1988 toimintansa aloittaneen Puolikuu-yhtyeen englanninkieliseksi sivuprojektiksi perustettu yhtye. Tyylillisesti Pospisilin tuotanto edustaa pop- ja rockmusiikkia. Nimi viittaa 1960–1970-lukujen taitavaan jääkiekkoilijaan František Pospíšiliin.

Pospisilin ensimmäinen levytys on vuonna 2005 RealLife Records -levymerkillä julkaistu single "You Baby". Kappaleesta julkaistiin myös osin samoja soittotaustoja hyödyntäen Puolikuun nimellä vuonna 2006 suomenkielinen versio nimeltä "Hei Dee Dee". Viimeksi mainitun julkaisusta vastasi Bonnier Amigo.

Pospisilin ensimmäinen pitkäsoittolevy *[[Acapulco_(albumi)|Acapulco]]* ilmestyi 5. maaliskuuta 2008. Levyn kustantamisesta vastasi Rocket Records. Levyn päättävä kappale "Last Train to Acapulco" sai jonkin verran radiosoittoa.

Pospisil-yhtyeen keulahahmo on sen laulusolisti Kari Pesonen, joka on myös säveltänyt ja sanoittanut kaikki yhtyeen kappaleet.

## Diskografia

### Albumit
* *[[Acapulco (albumi)|Acapulco]]* (Rocket Records, 2008)
* *[[You Belong to Me (albumi)|You Belong To Me]]* (Rocket Records, 2011)

### Single
* *You Baby* (RealLife Records, 2005)

## Aiheesta muualla

* Viralliset kotisivut
Jenna Elfman

**Jennifer Mary Elfman** (omaa sukua **Butala**, s. 30. syyskuuta 1971 Los Angeles, Kalifornia) on yhdysvaltalainen näyttelijä.

## Elämäkerta
Elfman opiskeli alun perin tanssijaksi Los Angeles County High School for the Artsissa, josta hän valmistui vuonna 1989. Sittemmin Elfman siirtyi näyttelijäksi opiskeltuaan ennen näyttelijän uraansa Beverly Hills Playhousessa. Hän teki jo 1990-luvulla cameorooleja televisiosarjoissa, mutta aloitti näyttelemisen varsinaisesti 1990-luvun puolessavälissä.

Parhaiten Elfman tunnetaan televisiosarja ''Dharma ja Gregin'' myötä, jonka roolissa hän oli vuosina 1997–2002. Tämän aikana Elfman palkittiin muun muassa Golden Globella vuonna 1999. Elfmanilla on ollut myös pääosa tv-sarjassa *[[Puolivahingossa]]*, sekä yksi päärooleista tv-sarjassa ''Amerikan ykkösperhe'' (yhdessä Bill Pullmanin kanssa).

## Yksityiselämä
Jenna Elfman meni naimisiin näyttelijä Bodhi Elfmanin kanssa 18. helmikuuta 1995. Heillä on kaksi lasta (s. 2007 ja 2010). Bodhi Elfmanin setä on elokuvamusiikin säveltäjä Danny Elfman. Jenna ja Bodhi ovat skientologeja ja toimineet lukuisissa skientologiaan kuuluvissa järjestöissä.

## Elokuvia

## Lähteet

*http://celebrity-babies.com/2009/10/12/jenna-elfman-belly-up/ 

## Aiheesta muualla

*
Juselius

**Jusélius** tai **Juselius** on muun muassa seuraavien henkilöiden sukunimi:

* Adolf Juselius (1814–1884), Tammikuun valiokunnan jäsen, Loviisan pormestari 
* August Artur Jusélius (1857–1925), suomalainen pankinjohtaja, tuomari, valtiopäivämies, varatuomari ja hovioikeudenneuvos
* August Ferdinand Juselius (1847–1900), suomalainen valtiopäivämies, Turun kunnallispormestari 1881–1900, August Artur Juséliuksen veli
* Axel Juselius (1868–1935), Ruotsalaisen kansanpuolueen kansanedustaja
* Carina Juselius (s. 1961), suomalainen kestävyysjuoksija
* Carl Fredrik Juselius, turkulaisen Juseliuksen paitatehtaan perustaja
* Elin Juselius (1872–1964), suomalainen keraamikko, Axel Juseliuksen sisar
* Emil Wilhelm Jusélius, suomalainen silmälääkäri, Suomen Silmälääkäriyhdistyksen perustajajäseniä, Axel Juseliuksn veli
* Fritz Arthur Jusélius (1855–1930), porilainen vuorineuvos
* Jarkko Juselius, eläkkeellä oleva Yleisradion politiikan toimittaja
* Jorma Juselius (1926–2013), suomalainen muusikko
* Katarina Juselius (s. 1943), suomalainen ekonomisti
* Katariina Juselius (s. 1994), suomalainen näyttelijä
* Nils Jakob Juselius (1818–1880), suomalainen pappi ja valtiopäivämies
* Sigrid Jusélius (1887–1898), Fritz Arthur Juséliuksen keuhkotautiin kuollut tytär, jonka muistona ovat:
** Juseliuksen mausoleumi
**  Sigrid Juséliuksen säätiö.
Ben Diskin

**Benjamin Isaac "Ben" Diskin** (s. 25. elokuuta 1982 Los Angelesin piirikunta, Kalifornia) on yhdysvaltalainen ääninäyttelijä, joka aloitti uransa lapsinäyttelijänä.

## Ura
Diskin aloitti uransa jo viisivuotiaana ja esiintyi muun muassa elokuvassa ''Lastentarhan kyttä'', josta hänet palkittiin yhdessä kymmenen muun lapsinäyttelijän kanssa erinomaisesta nuorten näyttelijöiden ryhmästä. Diskin esiintyi vielä pienissä rooleissa televisiosarjoissa, kuten ''Chicagon lääkärit'' ja ''Hei, olen Susan'' ennen siirtymistään ääninäyttelemisen pariin

### Ääninäyttelijänä
Ääninäyttelemisen pariin Diskin päätyi vuonna 1993 ollessaan 11-vuotias animaatiosarjan *Problem Child* myötä, josta hän sai Young Artist -ehdokkuuden vuonna 1995. Vuonna 2002 Diskin sai merkittävimmän ääniroolinsa  -animaatiosarjassa, jossa hän ääninäytteli sarjan päähahmoa Numero 1:stä ja Numero 2:sta, sekä useita sivuhahmoja. Sarjan aikana Diskin dubbasi animesarjoja, kuten *[[Blood+]]* ja *[[Naruto]]*. Vuonna 2008 Diskin oli Hämähäkkimieheen perustuvassa animaatiosarjassa ''Hämmästyttävä Hämähäkkimies'' Venomin roolissa. Samana vuonna hän dubbasi englanniksi Stitchin roolin animesarjassa *[[Stitch!]]*. Vuotta myöhemmin Diskin oli myös Hämähäkkimiehen roolissa videopelissä .

## Ääniroolit

## Lähteet

## Aiheesta muualla
* TV.com 
* Voice Chasers 
* Anime News Network
* CrystalAcids
* TVRange
M240

**M240** on FN Herstal -asetehtaan valmistama yhdysvaltalainen yleiskonekivääri, joka perustuu belgialaiseen FN MAG -kevytkonekivääriin.

## Päivitetyt versiot
M240 otettiin käyttöön Yhdysvaltain armeijassa vuonna 1977, jolla korvattiin M73 ja M219 konekiväärit, sekä .50 kaliiperinen M85. 1980-luvulla Yhdysvaltain merijalkaväki otti käyttöön M240 ja M240E1 ajoneuvoihin, kuten LAV-25.

### M240E4/M240B
1990-luvun alussa M240E4 korvasi M60E4:n, jonka se voitti kilpailussa korvata useita vuosia palveluksessa käytetyn M60:nen. M240E4:n nimi muutettiin muotoon M240B.

## Lähteet

## Aiheesta muualla
Annie-gaala 1974

**Annie-gaala 1974** oli kolmatta kertaa järjestetty palkintogaala, jossa jaettiin vuotuiset Annie-palkinnot vuoden 1974 parhaille animaatioiden tekijöille.

## Voittajat
Voittajat lihavoituna:

### Winsor McCay -palkinto
***[[Tex Avery]]**
***[[Art Babbitt]]**
***[[Friz Freleng]]**
***[[Chuck Jones]]**
***[[Winsor McCay]]**